Lilith to je babski dymōn ze mezopotamskij mitologiji. Niykej je brany za piyrszo baba ôd Adama. Lilith je spōmniano we Bibliji we Ksiyndze Izajasza 34,14. Cołki mit ô Lilith jako babie Adama nojsampiyrw ôpisuje anōnimowo kśōnżka ze Strzednich Storoczōw, "Alfabet Ben-Sira". Podug ni, Lilith ôstała stworzōno do kupy ze Adamym, nale sie ś nim powadźōła skiż tygo, co niy przistała na podlygłość jymu. Niyskorzi urodźōła "Liliny" (we islamie znōme jako dżiny). Adam błagoł Boga, coby mu sprowadzić Lilith nazod. Bōg posłoł za ńōm trzi janioły, Senoya, Sansenoya a Semangelof, kere pedziały Lilith, co bydōm kożdy dziyń szlachtować co setne ze jeji bajtlōw, aże sie niy wrōci nazod do raju. Lilith do Raju niy wrōćōła a zeszła do piekła, kaj ôstała libstōm ôd nojwyższygo ze szatanōw. We strzednich storoczach niykere Żydy dowały bajtlom amulety ze mianōma trzech janiołōw, coby jejich uchrōnić ôd Lilith.